Document ID: 31977R1034

NEUVOSTON ASETUS (ETY) N:o 1034/77 annettu 17 päivänä toukokuuta 1977 hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 sekä erityistoimenpiteistä yhteisön sitrushedelmäalan tuotannon ja kaupan pitämisen parantamiseksi annetun asetuksen (ETY) N:o 2511/69 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(2), sellaisena kuin se on viimeksi muutettuna asetuksella (ETY) N:o 795/76(3), 21 artiklan 1 kohdassa säädetään mahdollisuudesta myydä tiettyjen luokkien saman asetuksen 18 artiklan säännösten mukaisesti markkinoilta vedettyjä tai saman asetuksen 19 artiklan säännösten mukaisesti ostettuja tuotteita jalostusteollisuudelle; tällaisesta käyttötarkoituksesta olisi säädettävä tavanomaiseen tapaan niiden tuotteiden osalta, joihin 21 artiklassa säädettyjä muita käyttötarkoituksia ei voida soveltaa käytännön syistä tai teknisistä syistä; tällainen tilanne koskee tällä hetkellä veriappelsiineja, ja se on vaarassa pitkittyä seuraavien markkinointivuosien aikana; lisäksi olisi toteutettava aiheellisia toimenpiteitä appelsiinien hävittämisen estämiseksi kaikin mahdollisin keinoin, koska niiden tuotanto ei ole yhteisössä riittävää,
erityistoimenpiteistä yhteisön sitrushedelmäalan tuotannon ja kaupan pitämisen parantamiseksi 9 päivänä joulukuuta 1969 annetun neuvoston asetuksen (ETY) N:o 2511/69(4), sellaisena kuin se on viimeksi muutettuna asetuksella (ETY) N:o 793/76(5), 6 ja 7 artiklalla on pidennetty sitruunoiden kaupan pitämisestä maksettavaa palkkiota koskevan edun myöntämisajanjaksoa markkinointivuoden 1976/1977 loppuun,
ja nämä toimenpiteet ovat suosineet paremmanlaatuisten tuotteiden kaupan pitämistä; tällaista kehitystä kannattaa jatkaa pitämällä yllä näitä toimenpiteitä seuraavanakin markkinointivuonna; tästä syystä kuljetuskustannuksia ei tulisi ottaa huomioon sitruunoiden viitehintaa laskettaessa,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1035/72 21 artikla seuraavasti:
1. Täydennetään 1 kohdan ensimmäistä alakohtaa seuraavasti:
"c) veriappelsiinien osalta markkinointivuosien 1977/1978, 1978/1979 ja 1979/1980 aikana näiden tuotteiden tiettyjen luokkien myynti jalostusteollisuudelle, jollei siitä aiheudu minkäänlaista kyseistä teollisuutta koskevan kilpailun vääristymistä yhteisössä".
2. Korvataan 1 kohdan toinen alakohta seuraavasti:
"Lisäksi voidaan päättää 33 artiklassa säädettyä menettelyä noudattaen kaikkien ensimmäisessä alakohdassa tarkoitettujen tuotteiden osalta, lukuun ottamatta veriappelsiineja markkinointivuoden 1979/1980 loppuun asti, että tällaiset tietyn luokan tuotteet myydään jalostusteollisuudelle, jollei siitä aiheudu minkäänlaista kyseisen teollisuuden kilpailun vääristymää yhteisössä".
3. Korvataan 3 kohdan toinen alakohta seuraavasti:
"Tuotteet myydään rehuteollisuudelle, ja markkinointivuoden 1979/1980 loppuun asti veriappelsiinit myydään jalostusteollisuudelle, sen jäsenvaltion nimeämän toimielimen järjestämän tarjouskilpailun perusteella, jonka etua asia koskee".
2 artikla
Korvataan asetuksen (ETY) N:o 1035/72 23 artiklan 2 kohdan ensimmäisen alakohdan ensimmäisen luetelmakohdan päivämäärä "31 päivään toukokuuta 1977" päivämäärällä "31 päivään toukokuuta 1978".
3 artikla
Korvataan asetuksen (ETY) N:o 2511/69 6 artiklan toisen alakohdan päivämäärä "1 päivää kesäkuuta 1977" päivämäärällä "1 päivää kesäkuuta 1978".
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Mitä 3 artiklassa säädetään, sovelletaan 30 päivästä huhtikuuta 1977.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä toukokuuta 1977.

Labels: 3
17